En l'àmbit de la joventut, l'únic límit que estableix la guia del programa en relació amb el nombre de projectes que es poden presentar per convocatòria és el següent:
- En les associacions estratègiques, el mateix consorci de socis ha de lliurar un únic projecte a una única Agència Nacional.
No obstant això, les organitzacions que formen part d'aquest consorci podran participar en altres projectes(ja sigui com a sol·licitants de la subvenció o com a organitzacions associades) si es presenten amb altres socis.
- En el cas de Reforç de capacitats, que gestiona de forma centralitzada l'Agència Executiva, el sol·licitant podrà lliurar un únic projecte per convocatòria (però podrà participar en altres projectes -ja sigui com sol•licitant de la subvenció o com a organització associada- sempre que no siguin de Reforç de capacitats).
Cal tenir en compte que si un mateix projecte és presentat en dues agències nacionals en una mateixa ronda automàticament es rebutja.
Com a norma general, les associacions estratègiques persegueixen la cooperació entre les organitzacions establertes en els països del programa.
Per tant, només aquestes organitzacions poden sol·licitar la subvenció en nom de totes les organitzacions que participen en el projecte.
No obstant això, les organitzacions dels països associats poden participar en les associacions estratègiques com a socis (mai com sol·licitants ), si la seva participació aporta un valor afegit al projecte (per les habilitats, experiències o coneixements específics que aporten al projecte i que són essencials per l'assoliment dels objectius o per assegurar una qualitat molt superior dels resultats) que no seria possible trobar en una organització associada d'un país del programa.
Per tant, la participació de països associats a una Associació estratègica sempre haurà d'estar molt justificada.
Cal tenir en compte, que si en un projecte participa una organització d'un país associat que no està ben justificada amb base a aportar un valor afegit, el projecte en la totalitat serà rebutjat.
Com a norma general, les associacions estratègiques són transnacionals i requereixen la participació d'almenys tres organitzacions de tres països diferents del programa.
No obstant això, en l'àmbit de la joventut es permet la participació d'un mínim de dues organitzacions de dos països diferents del programa.
Una associació estratègica pot tenir un o diversos àmbits de l'educació, la formació i la joventut.
No obstant això, la guia del programa estipula que, a l'hora d'avaluar la qualitat del projecte (concretament, la qualitat de l'equip del projecte i els acords de cooperació), si és rellevant per a aquest tipus concret de projecte, aquest implica la participació de organitzacions d'altres àmbits.
En cas que un projecte cobreixi diversos àmbits (per exemple, educació superior, formació professional i joventut) el sol·licitant enviarà el formulari de sol·licitud a l'Agència Nacional corresponent tenint en compte l'àmbit en què el seu projecte tindrà un major impacte.
Seria possible sempre i quan hi hagi causes justificades i es notifiqui a l'Agència Nacional per escrit, demanant l'autorització del canvi amb prou antelació a l'inici de l'activitat.
L'Agència Nacional valorarà els motius i les condicions del canvi, i en el cas que acceptés, s'haurà de presentar el Mandat amb el nou grup participant abans de l'inici de l'activitat.
Qualsevol canvi que es produeixi en un projecte ha d'obtenir el permís previ de l'Agència Nacional.
En les associacions estratègiques no poden incorporar-se en els costos excepcionals aquells derivats de vacunes, gestió de visats, permís de residència, etc. Únicament podran contemplar com a costos excepcionals aquelles despeses a què fa referència la guia com a possibles (contribució dels costos reals relacionats amb la subcontractació o la compra de béns i serveis).
Amb el terme "resultats intel·lectuals" la guia del programa fa referència a tots aquells resultats tangibles/lliurables que derivaran de la realització del projecte com, per exemple, nous mètodes de treball o d'estudi, materials de treball pedagògics o per a joves, eines informàtiques, anàlisi, estudis, etc.
No obstant això, cal tenir en compte que per rebre aquest tipus d'ajuda aquests resultats han de ser de gran rellevància, tant quantitativament com qualitativament.
Per tant, han d'estar ben justificats en el formulari de sol·licitud.
L'ajuda per als costos derivats de la celebració de "esdeveniments multiplicadors" només podrà sol·licitar-se en aquells projectes que contemplin uns "resultats intel·lectuals" rellevants, tant quantitativament com qualitativament.
En aquest cas, les organitzacions podran demanar ajuda per compartir i difondre aquests "resultats intel·lectuals" en conferències nacionals i transnacionals, seminaris o una altra classe d'esdeveniments.
Cal tenir en compte que els "esdeveniments multiplicadors" que se celebrin en un país associat no són elegibles per a la subvenció.
La guia del programa diu textualment: "Contribució dels costos reals relacionats amb la subcontractació o la compra de béns i serveis".
Com a condició per rebre aquesta ajuda especifica que: "La subcontractació ha d'estar relacionada amb serveis que no poden ser facilitats directament per les organitzacions participants i ha d'estar degudament justifica.
Els equips no poden ser equips habituals d'oficina o equips normalment utilitzats per les organitzacions participants".
Sí, els diners que l'organització rep per al desplaçament dels voluntaris és una quantitat fixa calculada a través d'una eina proporcionada per la Comissió Europea.
Introduint dels llocs d'origen i de destinació, aquesta eina calcula els quilòmetres entre aquests dos punts.
Quan l'organització ompli el formulari de sol•licitud, haurà d'introduir la banda de distància correcta corresponent a aquest viatge.
Automàticament, el formulari calcula una quantitat fixa en concepte de costos de viatge.
Calculador de distàncies de la Comissió Europea
Sí, al nou programa les Iniciatives juvenils són sempre transnacionals, és a dir, impliquen la participació de dos o més grups de joves de diferents països del programa.
Per poder presentar el teu projecte, hauràs de buscar una organització sòcia en un altre país que comparteixi els mateixos interessos, necessitats o objectius que la teva organització.
Amb l'eina online OTLAS les organitzacions que treballen en l'àmbit de la joventut poden registrar les seves dades de contacte i àmbits d'interès, així com buscar socis per als seus projectes.
Un projecte d'Iniciativa juvenil transnacional pot durar entre 6 mesos i dos anys, incloent preparació, realització, avaluació i activitats de seguiment.
En casos excepcionals, la durada pot ser ampliada sis mesos, previ consentiment de l'Agència Nacional.
Un/a "coach" és una persona amb experiència en el treball amb els joves i/o en Iniciatives juvenils que acompanya els grups de joves, facilita el procés d'aprenentatge i recolza la seva participació.
Pot tenir diferents papers depenent de les necessitats del grup de joves en concret.
El/la "coach" es queda fora de la iniciativa juvenil transnacional, però dóna suport al grup de joves en la preparació, posada en marxa i avaluació del projecte.
Cal tenir en compte que no és un/a líder del projecte, un/a conseller/a, un membre del grup que porta a terme el projecte, un/a expert/a professional que proporciona suport tècnic o el/la representant legal d'un projecte.
Si la iniciativa juvenil és duta a terme per menors, el suport del "coach" és obligatori.
Sí, pot haver-hi un/a "coach" per país participant.
No, quan es tracta d'un grup de menors és obligatori que aquest grup tingui un/a "coach" que els doni suport.
No obstant això, el/la representant legal haurà de ser un dels membres del grup que sigui major d'edat.